**Nuotolinis mokymas mūsų mokykloje**

 Nuo šių metų kovo 30 dienos iki birželio 1 d. ugdymo procesas mokykloje vyko nuotoliniu būdu.

          Mokymui pasirinktos aplinkos  „EDUKA klasė“ 1-4 klasėse ir Pašyšių skyriuje, o „Google for Education“ 5-10 klasėse.

 Pirmomis nuotolinio mokymosi dienomis į pamokas jungėsi ir dalyvavo apie 72% mokinių.

 Nuo balandžio 6 d. nuotoliniu būdu startavo neformaliojo vaikų švietimo veikla ir klasių valandėlės. Pirmas dvi savaites į būrelių užsiėmimus prisijungė 69 % mokinių.

 1-4 klasių mokiniai buvo prijungti prie Google classroom aplinkos dėl muzikos pamokų ir būrelių užsiėmimų.

 Iššūkis mokyti ir mokytis nuotoliniu būdu atskleidė mokinių ir mokytojų informacinių technologijų kompetencijas. 80% mokytojų naudojo pasirinktą Google classroom aplinką, nuotolinių seminarų metu įgytas žinias apie įvairius IT įrankius užduočių ir pamokų kūrimui. Chemijos mokytoja įsigijo ir naudojo „wacom intous“ įrenginį valdoma rašikliu pamokos medžiagai dėstyti.

 Pastebėta, kad nuotolinio mokymosi metu vienų mokinių mokymosi motyvacija sustiprėjo, o lankomumo ar kitas problemas turinčių mokinių – motyvacija nesikeitė.

 Nuotolinio mokymosi pabaigoje dalykų pamokose vidutiniškai dalyvavo 1-10 klasių 96 % mokinių, Pašyšių skyriuje – 100%, o neformaliojo vaikų švietimo veiklose 80% mokinių.

Nuotolinio mokymo(si) privalumai ir trūkumai

Dviejų mėnesių nuotolinio mokymo metu pastebėti šie privalumai:

* asmeninis mokytojų tobulėjimas ir informacinių technologijų panaudojimas ugdymo procese,
* Google for Education platformos įvaldymas mokinių mokymui nuotoliniu būdu (visi mokytojai naudojo „Hangout meet“ vaizdo pamokoms, didžioji dauguma mokytojų google classroom aplinkoje kūrė užduotis naudodami „Google Docs“ įrankį, testus „Google Forms“ įrankį, skaidres „Google Slides“ įrankį ir kiek mažiau mokytojų vaizdo pamokose „Google Jamboard“),
* individualus mokinių žinių ir gebėjimų vertinimas,
* mokinių tarpusavio bendradarbiavimas (prisijungimas prie vaizdo pamokos, užduočių pateikimo google classroom aplinkoje konsultavimas ir kt.),
* kai kurių mokinių padidėjusi mokymosi motyvacija,
* mokyklos ugdymo bazė pasipildė planšetiniais kompiuteriais.

Nuotolinio mokymo trūkumai:

* daug daugiau laiko reikia pamokų pasiruošimui ir mokinių grįžtamajam ryšiui,
* nenumatyti interneto trikdžiai, kompiuterio gedimai ar programų atnaujinimai,
* silpnos motyvacijos mokiniams puiki galimybė nedalyvauti pamokose, nes galima įvardinti internetinio ryšio problemą, negebėjimą prisijungti, nemokėjimą parsisiųsti reikiamas programas, pramiegoti ir pan.,
* dauguma mokinių vaizdo pamokose nenaudojo kamerų, mokytojai negalėjo objektyviai įvertinti mokinių atliekamų užduočių, matyti, kuo pamokos metu vienas ar kitas mokinys užsiima,
* sudėtingesnė ugdymo proceso priežiūra.

Direktoriaus pavaduotoja ugdymui Rasa Gailiuvienė